钦定古今图书集成/明伦汇编/闺媛典/第015卷 > 听镜词 陈价夫
## 钦定古今图书集成/明伦汇编/闺媛典/第015卷 > 听镜词 陈价夫

“忆昔与君生别离，镜似乐昌初破时。自嗟桂魄几圆
缺，远人尚自愆还期。辘轳无绳瓶坠井，青灯荧荧照
孤影。含愁抱镜入中厨，呢呢低声自陈请。漏短不知
夜几更，四邻已尽无人声。忧疑未决心转苦，起步明
月沿阶行。倚栏脉脉望河汉，鹦鹉笼中巧相唤。忽言
半月在回廊，始卜郎回在月半。”深深再拜喜不眠，举
头看月尚未圆。回身再问“匣中镜，知汝何时飞上天。”